Rakhasselbror

Rakhasselbror (Corylopsis willmottiae) er en busk i trollhasselfamilien.

Den er løvfellende og blir opptil fem meter høy. Unge kvister er glatte, men eldre greiner har små korkporer. De duftende, lysegule blomstene sitter 12–20 sammen i 5–7 cm lange klaser. Stilken til klasen er håret, 1–2 cm lang med 1–3 blader ved basis. Pollenknappene er røde. Blomstringstiden er tidlig på våren, før løvsprett. Akselbladene er purpur og 12–20 mm lange. Skudd og bladstilk er glatte. Bladene er eggformede med asymmetrisk grunn, sagtannede, 4–9 cm lange, 2–6 cm brede og har 7–9 par nerver. Høstfargen er gulrød.

Rakhasselbror vokser vilt i vestlige Sichuan i Kina. Her finnes den i skoger ca. 1200 moh. Arten dyrkes av og til i hager og parker.

Kilder

Eksterne lenker 

 

Trollhasselfamilien
Kinas endemiske flora